CELEX: 32019D0513
Language: fi
Date: 2019-03-26 00:00:00
Title: Komission päätös (EU) 2019/513, annettu 26 päivänä maaliskuuta 2019, Euroopan puolustusteollisen kehittämisohjelman turvallisuussäännöistä

27.3.2019   
               
               
                  FI
               
               
                  Euroopan unionin virallinen lehti
               
               
                  L 85/43
               
            
         KOMISSION PÄÄTÖS (EU) 2019/513,
         annettu 26 päivänä maaliskuuta 2019,
         Euroopan puolustusteollisen kehittämisohjelman turvallisuussäännöistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen ja erityisesti sen 249 artiklan,
         sekä katsoo seuraavaa:
         
                     (1)
                  
                  
                     Euroopan puolustusteollinen kehittämisohjelma (1), jäljempänä ’ohjelma’, on Euroopan puolustusrahaston voimavaraosion kehittämiseen tarkoitettu ohjelma vuosiksi 2019–2020.
                  
               
                     (2)
                  
                  
                     Komission päätöstä (EU, Euratom) 2015/444 (2) sovelletaan ohjelman turvallisuusluokiteltujen tietojen käsittelyyn.
                  
               
                     (3)
                  
                  
                     Ottaen huomioon ohjelman erityispiirteet ja jäsenvaltioiden roolin siinä, jäsenvaltiot, joiden alueelle tuensaajat ovat sijoittautuneet, voivat luokitella kehitystoimien toteuttamisen yhteydessä saatuja tulostietoja ottamalla tätä varten käyttöön turvallisuussäännöt ennen avustussopimuksen allekirjoittamista,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Tietojen luokittelu
            
               1.   Ohjelman yhteydessä jäsenvaltiot, joiden alueelle tuensaajat ovat sijoittautuneet, päättävät kehittämistoimen toteuttamisen yhteydessä saadun turvallisuusluokitellun tulostiedon alkuperän.
            
            
               2.   Tätä varten jäsenvaltiot voivat päättää erityisistä turvallisuussäännöistä toimeen liittyvien turvallisuusluokiteltujen tietojen suojaamista ja käsittelemistä varten, ja niiden on ilmoitettava tästä komissiolle.
            
            
               3.   Tällaiset turvallisuussäännöt eivät rajoita komission mahdollisuutta saada tarvittavia tietoja toimen täytäntöönpanosta.
            
            
               4.   Jos kyseiset jäsenvaltiot eivät ota käyttöön erityisiä turvallisuussääntöjä, komissio ottaa toimea varten käyttöön turvallisuussäännöt päätöksen (EU, Euratom) 2015/444 säännösten mukaisesti.
            
            
               5.   Toimeen sovellettavien turvallisuussääntöjen on oltava käytössä viimeistään ennen avustussopimuksen allekirjoittamista.
            
         
         
            2 artikla
            Voimaantulo
            Tämä päätös tulee voimaan sitä päivää seuraavana päivänä sen jälkeen, jona se julkaistaan Euroopan unionin virallisessa lehdessä.
         
         
            Tehty Brysselissä 26 päivänä maaliskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  Perustettu Euroopan parlamentin ja neuvoston asetuksella (EU) 2018/1092, annettu 18 päivänä heinäkuuta 2018, Euroopan puolustusteollisen kehittämisohjelman perustamisesta unionin puolustusteollisuuden kilpailukyvyn ja innovointikapasiteetin tukemiseksi (EUVL L 200, 7.8.2018, s. 30).
         
            (2)  Komission päätös (EU, Euratom) 2015/444annettu 13 päivänä maaliskuuta 2015, EU:n turvallisuusluokiteltujen tietojen suojaamista koskevista säännöistä.(EUVL L 72, 17.3.2015, s. 53).